Fungicid

[thumb|300px|Fotografija raspršenog fungicida [Bakar sulfat (II)|bakar-sulfata i limete (Bordeaux mješavina ili bordoska čorba) na lišću vinove loze.]]
**Fungicidi** (lat. *fungus* = gljiva + -*cid*, od *occidere* = *ubiti*, iskorijeniti) su vještački ili prirodni pesticidi – hemijska sredstva za suzbijanje rasta i uništavanje gljivica, odnosno za zaštitu biljaka i životinja, (uključujući i čovjeka) od uzročnika gljivičnih oboljenja i poremećaja (mikoza).
Kod biljaka se fungicidima tretiraju sjemenke i drugi repromaterijal, nadzemni organi i tlo (za zaštitu korijena i ostalih podzemnih organa), a služe i za premazivanje ozlijeđenih tkiva i organa. Kod životinja se primjenjuju lokalno i simptomatski. 
Prema prirodi osnovnog aktivnog spoja, fungicidi mogu biti:
* **neorganski** i 
* **organski**, a prema načinu djelovanja:
* **kontaktni** (sprječavaju infekciju – preventivno ili zaštitno djelovanje) i 
* **sistemski** (suzbijaju nastalu infekciju – kurativno ili terapijsko djelovanje).

Na osnovu porijekla, kao i ostali pesticidi, dijele se na:
* **sintetske** i 
* **prirodne** fungicide.

## Pregled
Fungicidi su hemijski spojevi ili biološki organizmi i supstance biološkog porijekla, koje se upotrebljavaju za uništavanje gljivica i njihovih spora. Ti spojevi sprečavaju klijanje, rast i razvoj gljiva i/ili nastanak rasplodnih tijela. Gljive mogu izazvati velike štete u poljoprivredi, što izaziva velike gubitke na poljima žitarica (naprimjer) i novčane gubitke  kod uzgajivača. Upotrebljavaju se i kao zaštita ljudi i ostalih životinja od gljivičnih oboljenja.

Fungicidi mogu biti kontaktni, translaminarni ili sistemski. Kontaktni fungicidi ne ulaze u tkivo biljaka i štite ih samo tamo gdje je dospio aerosolni raspršivač. Translaminarni fungicidi se koriste kod prskanja gornjih površina biljaka i pokrivaju neprskane površine. Sistemski fungicidi se unose i koriste za prskanje putem ksilemskih provodnih sudova.

Većina fungicida se priprema u čvrstom i tečnom obliku. Vrlo uobičajeni aktivni sastojak im je sumpor, prisutan u 0,08% u slabijoj koncentraciji, a najviše do 0,5% kod potentnijih fungicida. Fungicidi u obliku praha sadrže obično oko 90% sumpora i jako su otrovni. Osim sumpora, kao aktivni sastojci javljaju se i metalne komponente, kao naprimjer neke bakarne soli.

## Aktivni sastojci fungicida 
* **Spojevi bakra**: bakar-hlorid, bakar-oksihlorid, bakar-oksid, "Bordeaux mješavina", kvinolinolatni bakar-8, bazni bakar-karbonat, bakar-naftenat, bakar-sulfat, bakar-hromat, oleado bakra. Mješavina Bordeaux, poznat kao bordoska ili mordovska mješavina ili čorba, razvijena je u 1882., a sastoji se od gašenog kreča i bakar sulfata I bila je prvi efikasan fungicid. Tokom mnogih desetljeća koristio se u zaštiti raznih biljaka, posebno voćaka.
* **Spojevi žive**: kalomel (živin hlorid), živin oksid, živinih laktata, živin fenil-acetat), MEMC (metoksietilmerkuro hlorid), PMA (živin fenil-acetat).
* **Spojevi kalaja**: Fentin-acetat (trifenil kalaj-acetat), fentin (trifenil kalaj-hlorid) klorid, kalaj-oksid, butyl-pliktran (trihlor kalaj-heksilhidroksid).
* **Spojevi cinka**:  Cink-hlorid, cink-hromat, cink-naftenat i cink-oleat.
* **Metalni spojevi**: kalij-permanganat, kadmij-hlorid, željezo-sulfat, neo-asozin (feri arsonat monomethil), rizoktol (sulfit methilarsenik), urbacid, naftalin hrom.
* **Spojevi sumpora**: sofril, kreč sumporni.
* **Organofosforni spojevi**: Pirazofos, IBP/kitazin, edifenfos, ditalinfos.
* **Ditiokarbamati**: zineb, maneba, mankozeb, nabam, tiram, ferbam, bunema, vapam, metiram, metilmetiram.
* **Karbamati**: tiofanat, metal-tiofanat.
* **Halohidrougljici**: 1,1-dihlormetan, dibromometan, bromometan, hlorpikrin, ugljik-tetrahlorid, p-dihlorobenzen, heksahlorobenzen, hloroneb, dodecil amonij-bromid, haksahlorofen, pentahlorfenol, Izobak (heksahlorofen-monokalijeve soli)  itd.
* **Aromatski spojevi dušika**: dinitrofenol, nitrobifenil, DNOC (4,6-dinitro-o-krezol), dinobuton, teknazen, binapakril, dinokap, nirit, brasikol (PCNB) I drugi.
* **Kvinini**: hloranil, dihlon, benzokvinon, ditianon itd. 
* **Anilidi**: benodanil, pirokarbolid, karboksin, oksikarboksin, salicilanilida i sl.
* **Spojevi gvanidina**: Donin (dodecilguanidin-acetat), guzatin I drugi.
* **Ftalimidi**: folpet, kaptan, kaptafol, hlorotanolin, dimetakion itd.
* **Pirimidini**: dimetirimol, etirimol, bupirimat I drugi.
* **Tiodiazoli**:  terazol-dazomet, milneb itd.
* **Triazini**: anilazin, triadimefon I dr.
* **Izoksazoloni**: himeksazol, drazoksolon itd.
* **Imidazoli**: gliodin, benkmil, tiabendazol, triflorin, karbendazim I drugi.
* **Ostali heterociklički spojevi**: tridemorf, hinometionat itd.
* **Antibiotici**: blasticidin, gliotoksin, grizeofulvin, pilioksin, fitobakteriomicin, kasigamicin, validamicin, ...
* **Ulja**: antracen, amonij-naftenat itd.
* **Aldehidi, ketoni, oksidi**: formaldehid, p-formaldehid, alil-alkohol, etilen-oksid, propilen-oksid itd.
* **Biljni ekstrakti**: reklamirani kao fitofortifikanti ili OMDF (drugi ili alternativni način fitosanitarne odbrane).
* **Ostali**: rodamin, trapeks (metilsocianat), dihlofuanid, fenaminosulf  I drugi.

## Također pogledajte
*Pesticid
*Herbicid
*Insekticid

## Reference
## Vanjski linkovi
Kategorija:Pesticidi
Kategorija:Hemikalije za domaćinstvo
Kategorija:Biocidi